Napíšte si poznámky(len to, čo je v rámčeku)

**TLAČ, NOVINY**

Pre širokú verejnosť sú určené mnohé noviny a časopisy:

-**populárno – odborné**: Zdravie, Záhradkár,..

-**programové**: Telemagazín, Markíza,..

-**spoločenské**: Slovenka, Plus 7 dní,..

-**detské**: Zornička, Vrabček, Slniečko,...

-**ženské**: Dorka, Katka, Báječná žena, Eva,...

-**inzertné**: Avízo,..

**Podľa periodicity** môžeme deliť na: denníky (Sme, Pravda, Hospodárske noviny, Šport..), týždenníky ( Bratislavské noviny, My – regionálne noviny), mesačníky, občasníky,

**Podľa územia** môžeme deliť tlač na: *ústrednú, celoštátnu, regionálnu, lokálnu*

Noviny môžeme kúpiť už v skorých ranných hodinách v novinových stánkoch, v obchodoch alebo v hypermarketoch. Väčšinu novín a časopisov si môžeme aj objednať.

**Delenie útvarov publicistického štýlu**

**A) spravodajské útvary** – ovplyvnené administratívnym štýlom a informačným slohovým postupom, napr. správa, interview, riport, komuniké, ...

**B)** **analytické útvary** – ovplyvnené náučným štýlom a výkladovým slohovým postupom, napr. úvodník, komentár, recenzia, posudok

**C) beletristické útvary** – ovplyvnené umeleckým štýlom, napr. reportáž (vplyv opisného slohového postupu), fejtón (vplyv rozprávacieho slohového postupu)